স্টাফ রিপোর্টার ॥ বানিয়াচংয়ে পাওনা টাকা চাওয়ার জের ধরে উপজেলা চেয়ারম্যান প্রার্থী ইকবাল হোসেন খানের শোডাউন থেকে দোকানে হামলার ঘটনা ঘটেছে। এ নিয়ে এলাকায় উত্তেজনা বিরাজ করছে। গতকাল মঙ্গলবার বেলা ১টার দিকে এ ঘটনাটি ঘটে। সংশ্লিষ্ট সূত্রে জানা গেছে-বানিয়াচং উপজেলা নির্বাচনে চেয়ারম্যান প্রার্থী ও বর্তমান উপজেলা চেয়ারম্যান ইকবাল হোসেন খানের সমর্থক পাবেল মিয়ার কাছে বড়বাজারে কলি পোল্ট্রি ফার্মের মালিক মুর্শেদ মিয়ার টাকা পাওনা ছিল। পাওনা টাকা চাওয়া নিয়ে গতকাল দু’জনের মধ্যে গালাগালি ও হাতাহাতির ঘটনা ঘটে। পরবর্তীতে চেয়ারম্যান ইকবাল খানের শোডাউন থেকে মুর্শেদের দোকানে হামলা চালানো হয়। এ সময় বাজারের ব্যবসায়ীরা মুর্শেদের পক্ষে অবস্থান নিলে উভয় পক্ষের মধ্যে উত্তেজনা ছড়িয়ে পড়ে। অবস্থা বেগতিক দেখে চেয়ারম্যান ইকবাল খান থানায় ফোন করলে এসআই ...